Rossiya prezidenti Vladimir Putin mamlakat qurolli kuchlari sonini oshirish haqidagi farmonga imzo chekdi. Bu haqda huquqiy ma’lumot rasmiy saytida ma’lumot berildi. Hujjatga ko‘ra, 2017 yil 1 iyuldan boshlab Rossiya qurolli kuchlari shtat birligi miqdori 1 mln 903 ming 51 kishi etib belgilanadi, ulardan 1 013 628 nafari harbiy xizmatchilardir. 2016 yilning iyulida Rossiya qurolli kuchlari shtat birligi miqdori 1 mln 885 ming 371 edi, ulardan roppa-rosa 1 mln. nafari harbiy xizmatchilar bo‘lgan. Ta’kidlanishicha, yangi farmon 28 martdan kuchga kirdi.